AMPHIBIA. 259 
tamen faucibus haerere videatur , nam diu post adhuc gula obnititur et in motu 
est , neque alterum prehendit , neque etiam lepturam melanuram. 
Excrementum molliculum magnitudine et forma pistaciae sine dubio a 
mediocri excretum. 
D. r. Julii adfuit major. Nulla in colore aut habitu corporis mutatio. Sed 
luridus, obscurus. Oblati onisci decem circiter una vice. Post meridiem nulli 
apparuerunt. Ipse bufo antrum suum repetiit. Tum adfuit etiam mediocris, 
et quinquaginta oblatas muscas intra horae quadrantem voravit. Unctuosus 
fuerat et alto dorso in pedes elatus. Quum jam quadraginta muscas vorasset, 
adhuc unam in pariete vitri currentem satis elevato loco , prosequutus est , 
quum alias satis esset segnis. Quinquagesimum primum insectum quod voravit, 
elater erat ; ab hoc aliquanto male habuisse videbatur , nam neque lepturam me- 
lanuram neque muscam amplius appetiit, sed retrogradus in antrum se recepit, 
somnum meridianum capturus et digestioni vacaturus. 
D. 5. Jui. mediocris hic rursus adfuit , subuncto corpore. In altum adscen- 
dere ad parietem vitri nisus. Odor nullus. Duodecim voratis muscis , duobus 
attelabis apiariis , quatuor lepturis melanuris , duas alias projectas melanuras 
non amplius curare visus est. Minimus pariter adfuit inflatus et nitens. Unam 
voravit muscam. Lepturam nunquam aggredi tentavit. Alter ille medius saepe 
visa praeda digito postremorum pedum extimo et proximo illi longissimo con- 
tremuit singulari modo incurvato. 
D. 5. Julii medius adfuit. Duodecim muscas, inter quas quatuor vomito- 
riae, hausit, aliquot lepturas melanuras, duos attelabos apiarios. 
Postridie major tres muscas vomitorias voravit. Apparuit in vitro scara- 
baeus fasciatus , nescio an rursus rejectus , an unus ex praecedentibus , quos 
detrectaverat. Neglexit eum, sed quum muscam vomitoriam objecissem, illa- 
que prope scarabaeum hunc curreret, projecta lingua hic a bufone haustus 
est, sed misere torsit se et gula laboravit. Voratus adhuc alter. Sed duas lep- 
turas continuo ante oculos currentes non curavit. Voratus quoque carabus 
mediocris, scolopendra, et onisci novem. Tum immissis simul oniscis fere 
triginta , illisque undique supra corpus discurrentibus , modo non curavit et 
tranquillus mansit , modo pedibus anterioribus posterioribusque abegit. De- 
mum pertaesus horum ut videbatur fodere coepit pedibus anterioribus valide 
et celeriter , seque abscondidit. 
Adfuit simul medius qui vorata forficula et aliquot muscis statim se ab- 
scondidit. 
Ff 2 
